KOMMISSIONENS BESLUTNING af 21. april 1995 om de overgangsforanstaltninger, Sverige skal anvende med hensyn til veterinærkontrol af levende dyr og animalske produkter fra tredjelande (95/157/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved akten vedrørende Østrigs, Finlands og Sveriges tiltrædelse særlig artikel 30,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (2), senest ændret ved akten vedrørende Østrigs, Finlands og Sveriges tiltrædelse, særlig artikel 28, og

ud fra følgende betragtninger:

Det har været nødvendigt for medlemsstaterne at træffe overgangsforanstaltninger for grænsekontrolstederne for både animalske produkter og levende dyr; i den forbindelse har Kommissionen ved beslutning 94/24/EF (3) opstillet en liste over de foreløbigt udvalgte grænsekontrolsteder;

Sverige bør have samme mulighed, og der bør derfor for denne medlemsstat opstilles en liste over foreløbigt udvalgte grænsekontrolsteder;

Sverige har endnu ikke de fornødne infrastrukturer til kontrol af levende dyr og animalske produkter ved landegrænsen til Norge; der bør derfor fastsættes særlige overgangsforanstaltninger for denne grænse;

som led i disse foranstaltninger bør der fastlægges kontrolsteder i tilknytning til overgangsstederne ved de ydre grænser; de relevante bestemmelser i kapitel I i direktiv 91/496/EØF og i kapitel I i direktiv 90/675/EØF bør derfor tilpasses;

foranstaltningerne skal sikre, at de svenske myndigheder gennemfører den foreskrevne kontrol;

denne beslutning bør vedtages, uden at dette berører iværksættelsen af de relevante bestemmelser i artikel 9 i direktiv 90/675/EØF og artikel 6 i direktiv 91/496/EØF, hvis det skulle blive nødvendigt;

af hensyn til klarheden bør der kun vedtages én beslutning for alle overgangsforanstaltninger, som Sverige skal iværksætte;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Sverige anvender indtil den 1. juli 1995 de i denne beslutning foreskrevne foranstaltninger til veterinærkontrol af levende dyr og animalske produkter fra tredjelande.

KAPITEL I

LEVENDE DYR

Artikel 2

1. Levende dyr fra tredjelande, som føres ind på Sveriges område, skal passere et af de foreløbigt udvalgte grænsekontrolsteder i overensstemmelse med artikel 3 eller et af overgangsstederne i overensstemmelse med artikel 4.

2. De svenske myndigheder træffer passende foranstaltninger til at anvende sanktioner over for overtrædelser af stk. 1, som begås af fysiske eller juridiske personer. Sådanne foranstaltninger kan i alvorligste fald medføre slagtning af dyrene.

Artikel 3

Bestemmelserne i direktiv 91/496/EØF finder anvendelse, når levende dyr føres ind via et af de foreløbigt udvalgte grænsekontrolsteder, som er anført i bilag I til nærværende beslutning.

Artikel 4

Når levende dyr indføres via et af de i bilag II nævnte overgangssteder, anvendes følgende regler:

1) Til hvert overgangssted er der knyttet et kontrolsted, jf. bilag II. Ansvaret for hvert overgangssted og det tilknyttede kontrolsted påhviler den veterinærtjeneste, som grænsekontrol sorterer under.

2) De levende dyrs flytning fra overgangsstedet til det tilknyttede kontrolsted skal ske uden forsinkelse under toldtilsyn. Desuden skal myndighederne på overgangsstedet pr. telefax underrette den for kontrolstedet ansvarlige embedsdyrlæge om hvert partis afgang. Sidstnævnte bekræfter ligeledes pr. telefax hvert partis ankomst over for myndighederne på overgangsstedet.

3) Artikel 2, stk. 2, finder tilsvarende anvendelse.

4) Artikel 3 i direktiv 91/496/EØF og gennemførelsesbestemmelserne hertil finder anvendelse.

Dog gælder følgende:

- i artikel 3, stk. 1, litra a), læses »overgangssted« i stedet for »grænsekontrolsted«

- i artikel 3, stk. 1, litra b) og c), læses »kontrolsted« i stedet for »grænsekontrolsted«.

5) Artikel 4 i direktiv 91/496/EØF og gennemførelsesbestemmelserne hertil finder anvendelse.

Dog gælder følgende:

- i artikel 4, stk. 1, læses »overgangssted« i stedet for »grænsekontrolsted«

- i artikel 4, stk. 2 og 3, læses »kontrolsted« i stedet for »grænsekontrolsted«.

6) Artikel 5 i direktiv 91/496/EØF og gennemførelsesbestemmelserne hertil finder anvendelse.

7) Artikel 7 i direktiv 91/496/EØF og gennemførelsesbestemmelserne hertil finder anvendelse. Dog læses »kontrolsted« i stedet for »grænsekontrolsted«.

8) Artikel 8 i direktiv 91/496/EØF og gennemførelsesbestemmelserne hertil finder anvendelse.

Dog gælder følgende:

- i artikel 8, afsnit A, nr. 1, litra a), læses »overgangssted« i stedet for »grænsekontrolsted«

- i artikel 8, afsnit A, nr. 1, litra b), læses »kontrolsted« i stedet for »grænsekontrolsted«

- i artikel 8, afsnit A, nr. 2, læses »kontrolsted« i stedet for »grænsekontrolsted«.

9) Artikel 9 i direktiv 91/496/EØF og gennemførelsesbestemmelserne hertil finder anvendelse. Dog læses »kontrolsted« i stedet for »grænsekontrolsted«.

10) Artikel 10 i direktiv 91/496/EØF og gennemførelsesbestemmelserne hertil finder anvendelse. Dog læses »kontrolsted« i stedet for »grænsekontrolsted«.

11) Artikel 11 i direktiv 91/496/EØF finder anvendelse.

12) Artikel 12 i direktiv 91/496/EØF og gennemførelsesbestemmelserne hertil finder anvendelse. Dog læses i artikel 12, stk. 1, litra c), andet afsnits indledning, »kontrolsted« i stedet for »grænsekontrolsted«.

13) Artikel 13 til 17 i direktiv 91/496/EØF og gennemførelsesbestemmelserne hertil finder anvendelse.

KAPITEL II

ANIMALSKE PRODUKTER

Artikel 5

1. Animalske produkter fra tredjelande, som føres ind på Sveriges område, skal passere et af de foreløbigt udvalgte grænsekontrolsteder i overensstemmelse med artikel 6 eller et af overgangsstederne i overensstemmelse med artikel 7.

2. De svenske myndigheder træffer passende foranstaltninger til at anvende sanktioner over for overtrædelser af stk. 1, som begås af fysiske eller juridiske personer. Sådanne foranstaltninger kan i alvorligste fald medføre destruktion af produkterne.

Artikel 6

Bestemmelserne i direktiv 90/675/EØF finder anvendelse, når animalske produkter føres ind via et af de foreløbigt udvalgte grænsekontrolsteder, som er anført i bilag III til nærværende beslutning.

Artikel 7

Når animalske produkter indføres via et af de i bilag IV nævnte overgangssteder, anvendes følgende regler:

1) Til hvert overgangssted er der knyttet et kontrolsted, jf. bilag IV. Ansvaret for hvert overgangssted og det tilknyttede kontrolsted påhviler den veterinærtjeneste, som grænsekontrol sorterer under.

2) De animalske produkters transport fra overgangsstedet til det tilknyttede kontrolsted skal ske uden forsinkelse under toldtilsyn. Desuden skal myndighederne på overgangsstedet pr. telefax underrette den for kontrolstedet ansvarlige embedsdyrlæge om hvert partis afgang. Sidstnævnte bekræfter ligeledes pr. telefax hvert partis ankomst over for myndighederne på overgangsstedet.

3) Artikel 5, stk. 2, finder tilsvarende anvendelse.

4) Artikel 3 i direktiv 90/675/EØF finder anvendelse.

5) Artikel 4 i direktiv 90/675/EØF og gennemførelsesbestemmelserne hertil finder anvendelse.

Dog gælder følgende:

- i artikel 4, stk. 2, læses »overgangssted« i stedet for »grænseovergangssted«

- i artikel 4, stk. 4, læses »myndighederne på det overgangstoldsted« i stedet for »det veterinære personale på det grænsekontrolsted«.

6) Artikel 5, 6 og 7 i direktiv 90/675/EØF og gennemførelsesbestemmelserne hertil finder anvendelse.

7) Artikel 8 og 10 i direktiv 90/675/EØF og gennemførelsesbestemmelserne hertil finder anvendelse. Dog læses »kontrolsted« i stedet for »grænsekontrolsted«.

8) Artikel 11 i direktiv 90/675/EØF og gennemførelsesbestemmelserne hertil finder anvendelse. Dog læses »kontrolsted« i stedet for »grænsekontrolsted«.

9) Artikel 12 til 18 i direktiv 90/675/EØF og gennemførelsesbestemmelserne hertil finder anvendelse. Dog læses »kontrolsted« i stedet for »grænsekontrolsted«.

Artikel 8

Denne beslutning er rettet til medlemsstaterne.

Udfærdiget i Bruxelles, den 21. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 268 af 24. 9. 1991, s. 56.

(3) EFT nr. L 18 af 21. 1. 1994, s. 16.

BILAG I

Foreløbigt udvalgte grænsekontrolsteder til kontrol af levende dyr

>

TABELPOSITION>

BILAG II

>TABELPOSITION>

BILAG III

Foreløbigt udvalgte grænsekontrolsteder til kontrol af animalske produkter

>

TABELPOSITION>

BILAG IV

>TABELPOSITION>